陳山聰

陳山聰，原名陳山蔥，係香港男演員，而家係無綫電視部頭合約兼邵氏兄弟藝員。

簡介
陳山聰喺澳門出世，求學時期到香港生活，1993年用歌手身份出道，1995年加入無綫電視，1997年因為唱片公司執笠而一度退出演藝圈，到2000年再加入無綫電視，主要拍電視劇，初頭幾年都係做閒角，2008年開始戲份多咗，2011年因為同富商何鴻燊個女何超雲拍拖一度淡出幕前，到2013年分手後重新投入拍劇工作。2017年憑劇集《同盟》喺《萬千星輝頒獎典禮2017》攞到「最佳男配角」獎。2019年，陳山聰喺奇幻劇《金宵大廈》第一次做男主角。同年11月1號，佢同圈外女友何麗萍結婚，喺W酒店擺咗17圍。

參攷

無綫電視男藝員
香港男歌手
香港男演員
香港電影男演員
澳門人
山聰